Nochm Dreissgjaarign Kriag is Erlanga vaedet. Fast 20 Joar lang wor de Stod und ihr Umland praktisch ned bewohnt. De Situation hod se eascht 1685 gändat, ois da franzesische Kine Ludwig XIV. des Edikt vo Nantes widaruafa hat, was eam seine calvinistischen Untatana – vo eanare Gegna Hugenotten ghoassn – u. a. Glaamsfreiheit zugstandn hod. Da Widaruaf lest a Flichtlingswejn vo uma 400.000 Hugenotten af Nordamerika, Grousbritannien, da Schweiz und ins Deitsche Reich aus. De Situation nutzt da Markgraf Christian Ernst und biat de Flichtling des Recht auf Oosiedlung in Erlanga, um de Wirtschaft in seim duach an Dreißgjaarigen Kriag beitltn Herrschoftsgebiet wieda oozumkurben. De easchtn sechs Hugenotten erreichan Erlanga am 17. Mai 1686, in ebba 1500 foing in mearan Wejn. Scho boid is klar, daß des kloane Dorf Erlanga de Massn net untabringa ko und a neie Siedlung notwendi is.